ΓΡΑΠΤΗ ΕΡΩΤΗΣΗ E-0772/01

υποβολή: Juan Naranjo Escobar (PPE-DE) προς το Συμβούλιο

(15 Μαρτίου 2001)

Θέμα: Ειρήνη για την περιοχή των Μεγάλων Λιμνών

Ο πόλεμος που ταλανίζει την περιοχή των Μεγάλων Λιμνών, και στον οποίο εμπλέκονται επτά χώρες, θρηνεί ήδη χιλιάδες θύματα, στο πλαίσιο αιματηρών συγκρούσεων μεταξύ εθνικών ομάδων, φυλών και άλλων κοινοτήτων. Χρόνια τώρα η περιοχή των Μεγάλων Λιμνών σπαράσσεται από διαμάχες. Ωστόσο, οι πρόσφατες πολιτικές εξελίξεις στη Δημοκρατία του Κογκό, μετά τη δολοφονία του Λωράν Καμπίλα, δείχνουν ότι ο θάνατος του δικτάτορα μείωσε σε μεγάλο βαθμό την ένταση που βίωνε η χώρα.

Υπό το φως των νέων προοπτικών που διανοίγονται για τη Δημοκρατία του Κογκό μετά την αλλαγή του καθεστώτος, θεωρεί το Συμβούλιο ότι μπορεί να είναι αισιόδοξο πως, τελικά, θα επικρατήσει ειρήνη στην περιοχή; Θα δώσει η ΕΕ πόρους που θα επιτρέψουν να επιτύχει το σχέδιο αφοπλισμού και η επανένταξη των ανταρτών; Πώς θα ολοκληρωθεί το σχέδιο αυτό; Πιστεύει το Συμβούλιο στη χρησιμότητα της δημιουργίας κινήτρων για την αποστράτευση ως καθοριστικού στοιχείου για την ειρηνευτική διαδικασία; Πότε σκέπτεται η ΕΕ να συγκαλέσει Διάσκεψη για τις χώρες της Κεντρικής Αφρικής με στόχο να δημιουργηθούν οι προϋποθέσεις για στενότερη περιφερειακή συνεργασία και να οικοδομηθούν νέα πρότυπα συνεργασίας μεταξύ των ανεπτυγμένων χωρών και των χωρών στης περιοχής;

Κοινή απάντηση στις γραπτές ερωτήσεις Ε-0691/01 και Ε-0772/01

(13 Ιουλίου 2001)

Το Συμβούλιο σημείωσε με ικανοποίηση τις επίσημες δεσμεύσεις που ανέλαβαν τα ενεχόμενα μέρη στη Λουσάκα στις 15 Φεβρουαρίου και στη Νέα Υόρκη στις 21 και 22 Φεβρουαρίου, προκειμένου να προωθήσουν εκ νέου την εφαρμογή της συμφωνίας κατάπαυσης του πυρός της Λουσάκα, η οποία αποτελεί τη συναινετική βάση για την ειρήνευση στη ΛΔΚ και στην περιοχή.

Το Συμβούλιο χαιρέτισε την έκδοση της απόφασης 1341, με την οποία εγκρίνεται η ενημερωμένη μορφή της αρχικής ιδέας για τη διενέργεια των επιχειρήσεων της MONUC (Αποστολής των Ηνωμένων Εθνών στη Λαϊκή Δημοκρατία του Κονγκό), καιπογραμμίζει τη θεμελιώδη σημασία της ταχείας ανάπτυξης της MONUC προς έλεγχο και επιτήρηση της απεμπλοκής των στρατευμάτων, ενόψει της πλήρους, οριστικής και άνευ όρων αποχώρησης των ξένων στρατευμάτων από τη ΛΔΚ και με απώτερο στόχο την αποκατάσταση της κυριαρχίας και της εδαφικής ακεραιότητας της ΛΔΚ.

Το Συμβούλιο επιβεβαίωσε τη συνεχιζόμενη πολιτική καιλικήποστήριξη της Ευρωπαϊκής Ένωσης προς τη MONUC. H Ευρωπαϊκή Ένωση θα εξετάσει με ποιον τρόπο θα μπορέσει να παράσχει συγκεκριμένηποστήριξη στη δύναμη του ΟΗΕ και σε όσους συνεισφέρουν σε αυτήν.

Το Συμβούλιοπογράμμισε τη σημασία του αφοπλισμού των ενόπλων ομάδων που δρουν εντός ή από το έδαφος της ΛΔΚ. Εξέφρασε την ικανοποίησή του για τις διατάξεις της απόφασης 1341 του Συμβουλίου Ασφαλείας του ΟΗΕ, με τις οποίες απευθύνεται στα εμπόλεμα μέρη έκκληση να συνεργασθούν με τη MONUC στην κατάρτιση ενός προγράμματος για τον αφοπλισμό, την αποστράτευση και την επανένταξη όλων των ένοπλων ομάδων που αναφέρονται στο Παράρτημα Α, Κεφάλαιο 9.1, της συμφωνίας της Λουσάκα. Η Ευρωπαϊκή Ένωση είναι πρόθυμη να συνεργασθεί με τη διεθνή κοινότητα και ιδίως τις ειδικευμένες οργανώσεις του ΟΗΕ σχετικά με τις λεπτομέρειες του εν λόγω προγράμματος και ανέθεσε στον Ειδικό Αντιπρόσωπο της Ευρωπαϊκής Ένωσης να μελετήσει τον τρόπο επίλυσης του ζητήματος αυτού. Μέχρι ναποβληθούν τα πορίσματα της μελέτης αυτής και να συζητηθούν από το Συμβούλιο, είναι πολύ πρόωρη η διεξαγωγή συζήτησης σχετικά με τηνλοποίηση και τη χρηματοδότηση ενός τέτοιου προγράμματος.

Το Συμβούλιο επανέλαβε τη σημασία που αποδίδει στην ταχεία έναρξη του εθνικού διαλόγου, ο οποίος προβλέπεται από τη Συμφωνία της Λουσάκα καιπενθύμισε τηνποστήριξη που παρέχουν η Ευρωπαϊκή Ένωση και τα κράτη μέλη της στη διαδικασία του εθνικού διαλόγου καθώς και την προθυμία του να εξακολουθήσει ναποστηρίζει το θεσμικό του πλαίσιο.

Το Συμβούλιο εξέφρασε έντονες ανησυχίες για τις συνεχιζόμενες σοβαρές παραβιάσεις των ανθρώπινων δικαιωμάτων στη ΛΔΚ καιπενθύμισε στις εμπλεκόμενες κυβερνήσεις ότι είναιπεύθυνες καιπόλογες για την εξασφάλιση του σεβασμού των ανθρώπινων δικαιωμάτων από τις ένοπλες δυνάμεις τους καθώς και από τις ένοπλες δυνάμεις τις οποίες ελέγχουν εκ των πραγμάτων.

Πράγματι, στην Κοινή Δράση του Συμβουλίου στα πλαίσια της οποίας διορίσθηκε ο Ειδικός Εκπρόσωπος της Ευρωπαϊκής Ένωσης, ο κ. Ajello, αναφέρεται το ενδεχόμενο διεθνούς διάσκεψης για την ειρήνη, τη σταθερότητα, τη δημοκρατία και την ανάπτυξη στην Περιοχή των Μεγάλων Λιμνών της Αφρικής η οποία θα διεξαχθεί σε εύθετο χρόνο. Το Συμβούλιο, ωστόσο, δεν έχει ακόμη αποφανθεί όσον αφορά το θέμα αυτό.

Η Επιτροπή δήλωσε πρόσφατα ότι επιθυμεί να επαναλάβει σταδιακά τη συνεργασία για την ανάπτυξη μέσω προοδευτικής επαναχορήγησης των ενισχύσεων οι οποίες διεκόπησαν το 1992, και με την αποδέσμευση πιστώσεων ύψους 120 εκατομμ. ευρώ από το 7ο και το 8ο Ευρωπαϊκό Ταμείο Ανάπτυξης (ΕΤΑ). Οι πόροι αυτοί θα συνοδεύουν την ειρηνευτική διαδικασία και θα χορηγηθούν ανάλογα με την πρόοδο που θα σημειώσουν οι αρχές του Κονγκό στην ειρηνευτική διαδικασία και στη μετάβαση προς τη δημοκρατία.